laion/Wikipedia-Exotic huggingface dataset:
হন্ডুরীয় সাদা বাদুড়

হন্ডুরীয় সাদা বাদুড় (ইংরেজি: Honduran white bat )(বৈজ্ঞানিক নাম: Ectophylla alba), এটি ক্যারিবিয়ান অঞ্চলে তাবু তৈরীকারী সাদা বাদুড় (Caribbean white tent-making bat) বলে , এটি ফিলোস্টোমাটিডে (Phyllostomatidae) এক প্রজাতির বাদুড়। এটি ইকটোফিলা গণের(Ectophylla) একমাত্র প্রজাতি। গণ এবং প্রজাতিটি উভয়ই বৈজ্ঞানিকভাবে ১৮৯২ সালে প্রথম বর্ণিত হয়েছিল। এর স্বতন্ত্র, সম্পূর্ণ সাদা ত্বক ও লোম রয়েছে, যা কেবলমাত্র ১,৩০০ পরিচিত প্রজাতির বাদুড়ের ছয়টিতে পাওয়া যায়। এটি তার দাঁত দিয়ে পাতার মাঝখানে ফেটে "তাঁবু" তৈরি করে এবং এটি দিনের বেলা এই তাঁবুগুলিতে থাকে। স্ত্রী বাদুড় গুলো প্রায় প্রতি বছরে দু'বার গর্ভবতী হতে পারে এবং একবারে শুধু একটি বাচ্চা জন্ম দেয়। এটি হন্ডুরাস, নিকারাগুয়া, কোস্টারিকা এবং পশ্চিম পানামায় সমুদ্র স্তর থেকে ২,৩০০ ফুট উচ্চভূমির অঞ্চলে পাওয়া যায়। আবাসস্থলের ক্ষতির কারণে এটি আইইউসিএন হুমকিতে থাকা প্রজাতির তালিকায় আছে। এর উজ্জ্বল হলুদ কান, নাক-পাতা এবং ঠোঁট ক্যারোটিনয়েড এর কারণে রঞ্জিত; এই বিস্তারের পদ্ধতিটি মানুষের মধ্যে ম্যাকুলার(Macular) অবক্ষয়কে বোঝার এবং চিকিৎসা পদ্ধতি আবিস্কারে গবেষণা করা হচ্ছে। হন্ডুরীয় সাদা বাদুড়টি কোস্টারিকা, হন্ডুরাস, নিকারাগুয়া এবং পানামাসহ মধ্য আমেরিকার বেশ কয়েকটি দেশে দেখা যায় । এটি মধ্য আমেরিকাতে চারটি প্রজাতির পাতা-নাকযুক্ত বাদুড়; বেশিরভাগ দক্ষিণ আমেরিকাতে পাওয়া যায়। এর পরিসীমা সমুদ্রতল থেকে ০-৭০০ মিটার (০-২২,২৯৭ ফুট) উচ্চ অঞ্চলে বাস করে। এটি ভেজা চিরসবুজ বন এবং গৌণ বনগুলিকে পছন্দ করে, যা এর নির্দিষ্ট ছাঁটাই এবং খাদ্যের প্রয়োজনীয়তার সাথে সামঞ্জস্য করতে পারে। টোরটোগুয়েরো জাতীয় উদ্যান,কোস্টারিকার একটি স্থান যেখানে এটি দেখা যায় বাচ্চা বাদুড় https://www.ncbi.nlm.nih.gov/pmc/articles/PMC3634860/ Rodriguez, B.; Pineda, W. (2015). "Ectophylla alba". IUCN Red List of Threatened Species. 2015: e.T7030A22027138. doi:10.2305/IUCN.UK.2015-4.RLTS.T7030A22027138.en. Rodriguez, B.; Pineda, W. (2015). "Ectophylla alba". IUCN Red List of Threatened Species. 2015: e.T7030A22027138. doi:10.2305/IUCN.UK.2015-4.RLTS.T7030A22027138.en. Timm, R. M. (1982). "Ectophylla alba". Mammalian Species (166): 1–4. doi:10.2307/3503942. JSTOR 3503942. Honduran white bat (Ectophylla alba)". Wildscreen Arkive. Wildscreen. Archived from the original on 30 May 2010. Retrieved 14 May 2018.
ঝিল্লি দলবেহেরা

ঝিল্লি দলবেহেরা (জন্ম: ৩রা ফেব্রুয়ারি ১৯৯৯) একজন ভারতীয় মহিলা ভারোত্তোলক । ২০২১ সালে তিনি তাশখন্দে অনুষ্ঠিত ২০২০ এশিয়ান ওয়েললিফ্টিং চ্যাম্পিয়নশিপে ৪৫ কেজি বিভাগ অংশ নিয়েছিলেন । তিনি স্ন্যাচ, ক্লিন এবং জার্ক ও মোট - তিনটি বিভাগেই স্বর্ণপদক জিতেছিলেন। ২০১৯ সালে তিনি ২০১৯ এশিয়ান ওয়েললিফ্টিং চ্যাম্পিয়নশিপে রৌপ্য পদক জিতেছিলেন। "Jhilli Dalabehera clinches silver in Asian Junior Weightlifting Championships"। kalingatv.com। সংগ্রহের তারিখ ১৯ এপ্রিল ২০২১।  "Jhilli Dalabehera fetches gold at Asian Weightlifting Championship"। indianexpress.com। সংগ্রহের তারিখ ১৯ এপ্রিল ২০২১।  "India's Jhilli Dalabehera Wins 45kg Gold At Asian Weightlifting Championships"। sports.ndtv.com। সংগ্রহের তারিখ ১৯ এপ্রিল ২০২১।
আফতাবুল কাদের

শহীদ আফতাব কাদের (জন্ম: ২৫ ডিসেম্বর, ১৯৪৭ - মৃত্যু: ২৭ এপ্রিল, ১৯৭১) একজন বীর মুক্তিযোদ্ধা। ১৯৭১ সালের ২৭ এপ্রিল তিনি পাকিস্তানি হানাদার বাহিনীর সাথে সম্মুখযুদ্ধে শহীদ হন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তার গেজেট নম্বর ২৯। আফতাবুল কাদেরের জন্ম লক্ষ্মীপুর জেলার রামগঞ্জ উপজেলার ভোলাকোট ইউনিয়নের টিওরি গ্রামে। তারা ছিলেন আট ভাই। বোন নেই। তিনি ভাইদের মধ্যে পঞ্চম। তার বাবার নাম ডঃ এম,আবদুল কাদের এবং মায়ের নাম রওশন আরা বেগম।  ১৯৭১ সালের এপ্রিল মাসে ছুটিরত অবস্থায় পালিয়ে ক্যাপ্টেন কাদের রামগড়ে ১ নং সেক্টরে ক্যাপ্টেন রফিকুল ইসলামের অধীনে মুক্তিযুদ্ধে যোগ দেন। একটি বাহিনীর অধিনায়ক হিসেবে তিনি চট্টগ্রামের মহলছড়িতে যুদ্ধে যান। পাকিস্তানি কমান্ডোরা মিজো গেরিলাদের নিয়ে ২৭ এপ্রিল মহলছড়িতে মুক্তিযোদ্ধাদের অবস্থানের ওপর প্রচণ্ড আক্রমণ চালায় এবং এক পর্যায়ে মুক্তিযোদ্ধাদের ঘিরে ফেলে। ক্যাপ্টেন কাদের গোলাগুলির মধ্যে একটি গুরুত্বপূর্ণ অবস্থানে ছুটে গিয়ে পাকিস্তানি বাহিনীর ওপর গুলিবর্ষণ করতে থাকেন, যাতে করে অবশিষ্ট মুক্তিযোদ্ধারা শত্রুবেষ্টনী থেকে বেরিয়ে আসতে পারেন। গোলাগুলির এক পর্যায়ে শত্রুর লাইট মেশিনগানের গুলিতে ক্যাপ্টেন কাদের শহীদ হন। মুক্তিযোদ্ধা শওকত ও ফারুক (পরবর্তীতে এঁরা বাংলাদেশ সেনাবাহিনীতে অফিসার হিসেবে কমিশন্ড হন) এবং সিপাহি আব্বাস ক্যাপ্টেন কাদেরের মরদেহ রামগড়ে নিয়ে আসতে সমর্থ হন। সেখানেই তাকে সমাহিত করা হয়। মুক্তিযুদ্ধে বীরত্বের স্বীকৃতি হিসেবে ক্যাপ্টেন আফতাব কাদেরকে বীর উত্তম উপাধিতে ভূষিত করা হয়। এই নিবন্ধে দৈনিক প্রথম আলোতে ১৪-০৭-২০১১ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)। বাংলাদেশের স্বাধীনতা যুদ্ধ প্রবেশদ্বার বাংলাদেশ প্রবেশদ্বার জীবনী প্রবেশদ্বার একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। ঢাকা: জনতা ব্যাংক লিমিটেড। জুন ২০১২। পৃষ্ঠা ৬১। আইএসবিএন 9789843351449।  "তোমাদের এ ঋণ শোধ হবে না"। ২০২০-০৮-২১ তারিখে মূল থেকে আর্কাইভ করা। সংগ্রহের তারিখ ২০১৭-১২-০৪।  রফিকুল ইসলাম, বীর উত্তম (২০০৬)। লক্ষ প্রাণের বিনিময়ে। অনন্যা প্রকাশনী। আইএসবিএন 984-412-033-0।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। মার্চ ২০১৩। পৃষ্ঠা ১৭। আইএসবিএন 9789849025375।
গল্ফ গ্রিন

গল্ফ গ্রিন ভারতের পশ্চিমবঙ্গএ কলকাতাএ অবস্থিত একটি অঞ্চল। এখানে অবস্থিত রয়্যাল ক্যালকাটা গল্ফ ক্লাব থেকে এই পাড়াটির নাম পাওয়া যায়। "South 24 Parganas district"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "web.archieve.org" (পিডিএফ)। ২০১৩-০৫-২৯ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
খড়কা বাহাদুর লিম্বু

সুবেদার মেজর খরকা বাহাদুর লিম্বু, এসি, এমসি ছিলেন একজন সুসজ্জিত ভারতীয় সেনার সৈনিক, যিনি মরণোত্তর ভাবে ভারতের সর্বোচ্চ শান্তিকালীন বীরত্বের পুরস্কার অশোক চক্রকে ভূষিত করেছিলেন। সুবেদার মেজর খরকা বাহাদুর লিম্বু ব্রিটিশ ভারতের মণিপুরের ইম্ফল জেলার মন্ত্রী গ্রামের বাসিন্দা ছিলেন। তাঁর পিতার নাম ছিল শ্রী অর্থবীর লিম্বু। সুবেদার মেজর লিম্বু ১৯ ডিসেম্বর, ১৯২৯ এ ব্রিটিশ ভারতীয় সেনার আসাম রাইফেলসে যোগ দিয়েছিলেন। তিনি দ্বিতীয় বিশ্বযুদ্ধ সহ বিভিন্ন অপারেশনে অংশ নিয়েছিলেন। সুবেদার মেজর লিম্বু প্রতিশ্রুতিবদ্ধ সৈনিক হিসাবে গড়ে উঠেছিলেন এবং তাঁর কর্মকর্তা এবং তাঁর অধীনস্থ সৈনিকদের কাছেও সম্মান অর্জন করেছিলেন। দ্বিতীয় বিশ্বযুদ্ধ দ্বিতীয় বিশ্বযুদ্ধের সময় তিনি বার্মা অভিযানে অংশ নিয়েছিলেন এবং যুদ্ধকালীন অসাধারণ সাহস ও বীরত্বের জন্য ব্রিটিশরা তাঁকে 'মিলিটারি ক্রস' দ্বারা ভূূষিত করে। নাগা পাহাড়ের আক্রমন ১৯৬১ সাল নাগাদ, তিনি সুবেদার মেজর পদে পদোন্নতি লাভ করেছিলেন এবং নির্ভরযোগ্য জুনিয়র কমিশন্ড অফিসার হিসাবে যুদ্ধের যথেষ্ট অভিজ্ঞতা অর্জন করেছিলেন। ১৯৬১-এর সময় সুবেদার মেজর লিম্বুর ইউনিট নাগাল্যান্ডে মোতায়েন করা হয়েছিল এবং ইউনিটটি নিয়মিত বিদ্রোহ বিরোধী অভিযানে নিযুক্ত ছিল। ইউনিটের এওআর অর্থাৎ দায়িত্বের অঞ্চল নাগা বিদ্রোহীদের দেশবিরোধী ক্রিয়াকলাপ দ্বারা প্রভাবিত হয়েছিল এবং যারা যেকোনো সময় সুরক্ষা বাহিনীকেও আক্রমণ করতে পারত। ফলস্বরূপ সেনাবাহিনীকে ইউনিটকে সর্বদা একটি উচ্চ স্তরের সতর্কতা বজায় রাখতে বলেছিল এবং খুব স্বল্প বিষয়ে ব্যবস্থা নেওয়ার জন্য প্রস্তুত থাকতে বলা হয়েছিল। গোয়েন্দা সূত্রে প্রাপ্ত তথ্যের ভিত্তিতে, ৮ ম আসাম রাইফেলসের সুবেদার মেজর লিম্বুর নেতৃত্বে ২৬ এপ্রিল বিদ্রোহীদের বিরুদ্ধে অভিযানের পরিকল্পনা করেছিলেন। এই ইউনিটের এওআর এর অধীনে ঘন জঙ্গলে একটি আস্তানাতে লুকিয়ে থাকা নাগা জঙ্গিদের প্রচেষ্টা নিরপেক্ষ করার জন্য মূলত এই অপারেশনটির পরিকল্পনা করা হয়েছিল। সুবেদার মেজর লিম্বু তাঁর সহযোগীদের নিয়ে অপারেশনের উদ্দেশ্যে রওনা হয়েছিলেন এবং ২৬ এপ্রিল ভোরে সন্দেহভাজন জায়গায় পৌঁছেছিলেন। লুকানো জায়গাটি একটি দুর্গম অরণ্যে অবস্থিত ছিল এবং তার চারপাশে বাঁশের ব্যারিকেড দিয়ে একটি গর্তের চারপাশে নির্মিত হয়েছিল। সুবেদার মেজর লিম্বু দ্রুত অঞ্চলটিকে আটকান এবং যেকোন ঘটনাবলি মোকাবেলার জন্য কৌশলগতভাবে তাঁর সৈন্যদের মোতায়েন করেছিলেন। ব্যারিকেড ভাঙার পরে, সুবেদার মেজর লিম্বু হামলার নেতৃত্ব দিয়েছিলেন। সেই আক্রমনে দুজন জঙ্গি মারা যায় এবং তাদের দুজনের দু'টি অস্ত্র নিয়ে নেওয়া যায়। যাইহোক, এটি করার সময় সুবেদার মেজর লিম্বু একটি গুলিবিদ্ধ হন এবং গুরুতর আহত হন। কিন্তু আঘাতের কোনও যত্ন না নিয়ে তিনি এগিয়ে গিয়ে হামলা চালিয়ে জঙ্গিদের বাঙ্কারে দুটি গ্রেনেড ছুঁড়েছিলেন, তাদের মধ্যে তিনজনকে হত্যা করেছিলেন। তিনি সমস্ত সৈনিককে নিরপেক্ষ না করা পর্যন্ত তিনি তাঁর সৈনিকদের নির্দেশনা এবং তাদের অনুপ্রাণিত করেছিলেন। সুবেদার মেজর লিম্বু পরে তাঁর চোটে আঘাতে শহীদ হন। সুবেদার মেজর লিম্বু ছিলেন একজন সাহসী সৈনিক এবং একজন অনুপ্রেরণামূলক জুনিয়র কমিশন্ড অফিসার, যিনি সামনে থেকে নেতৃত্ব দিয়েছিলেন এবং তাঁর কর্তব্যপরায়ণ জীবনকে জাতির উদ্দেশ্যে উৎসর্গ করেছিলেন। সুবেদার মেজর খড়কা বাহাদুর লিম্বুকে তাঁর ব্যতিক্রমী সাহস, কর্তব্যের প্রতি নিষ্ঠা এবং সর্বোচ্চ ত্যাগের জন্য দেশের সর্বোচ্চ শান্তিকালীন বীরত্ব পুরস্কার "অশোক চক্র" দ্বারা ভূষিত হয়েছিলেন। "Subedar Major Kharka Bahadur Limbu MC AC"। Honourpoint।  "Sub Maj Kharka Bahadur Limbu"। Thank you Indian Army।
সফিউদ্দিন সরকার একাডেমি এন্ড কলেজ

সফিউদ্দিন সরকার একাডেমি এন্ড কলেজ (সংক্ষেপে এসএসএসি) একটি  দ্বি-শিফট বিশিষ্ট স্বনামধন্য শিক্ষাপ্রতিষ্ঠান যা গাজীপুর জেলার সদর উপজেলার টঙ্গীতে অবস্থিত।  প্রতিষ্ঠানের অধীনে বিদ্যালয়-স্তরে পাঁচ বছরের প্রাথমিক শিক্ষা, পাঁচ বছরের নিম্ন মাধ্যমিক শিক্ষা এবং দুই বছরের জন্য মাধ্যমিক শিক্ষার ব্যবস্থা রয়েছে। প্রতিষ্ঠানটির সকল প্রাতিষ্ঠানিক  কর্মকাণ্ডের ভাষা বাংলা। ২০১৬ সাল নাগাদ প্রায় ১০০০০ শিক্ষার্থী প্রতিষ্ঠানটিতে ভর্তি হয়েছে। প্রতিষ্ঠানটিতে জুনিয়র শিক্ষক থেকে সহকারী শিক্ষকসহ প্রায় ১৭০ জন শিক্ষা কর্মচারী কর্মরত আছেন।. প্রাক্তন সংসদ সদস্য হাসান উদ্দিন সরকার দ্বারা প্রতিষ্ঠিত এই বিদ্যালয়টি ১৯৭৮ সালে "টঙ্গী পৌর কিন্ডারগার্টেন" হিসাবে চালু হয়েছিল। ১৯৮৪ সালে ঢাকা শিক্ষা বোর্ড শিক্ষার্থীদের জন্য দশম শ্রেণি পর্যন্ত চালু করে একটি মাধ্যমিক বিদ্যালয় হিসাবে অনুমোদন দেয়। বিদ্যালয় থেকে শিক্ষার্থীদের প্রথম ব্যাচ ১৯৮৬ সালে তাদের মাধ্যমিক স্কুল সার্টিফিকেট (এসএসসি) পরীক্ষায় অংশ নিয়েছিল। ১৯৯৪ সালে প্রতিষ্ঠানটির কলেজ বিভাগ চালু হয়। [তথ্যসূত্র প্রয়োজন] সফিউদ্দিন সরকার একডেমি এন্ড কলেজ গাজীপুর সদর উপজেলার টঙ্গীতে ঢাকা – ময়মনসিংহ মহাসড়কের পশ্চিম পাশে কলেজ গেইট বাসস্ট্যান্ডের পিছনে অবস্থিত। এর ঠিক পাশেই টঙ্গী সরকারি কলেজ অবস্থিত। টঙ্গীর সবচেয়ে পুরোনো উচ্চ বিদ্যালয় ও কলেজ টঙ্গী পাইলট স্কুল এন্ড গার্লস কলেজ এর অত্যন্ত নিকটে অবস্থিত। প্রতিষ্ঠানটির তিনটি ৪তলা বিশিষ্ট ভবন ও একটি মাঠ রয়েছে। সর্বশেষ শহীদ আহসান উল্লাহ মাস্টার ভবন (আইসিটি ভবন) উদ্ধোধন করা হয় ২০১৯ সালে। প্রতিষ্ঠানটির মূল সীমানার ভিতর একটি মাঠ রয়েছে। এছাড়াও প্রতিষ্ঠানটির সম্মুখে একটি বিশাল মাঠ রয়েছে, যা টঙ্গী সরকারি কলেজের অংশ। প্রতিষ্ঠানটি জাতীয় শিক্ষাক্রম ও পাঠ্যপুস্তক বোর্ড প্রদত্ত জাতীয় পাঠ্যক্রমটি ঢাকা শিক্ষা বোর্ডের অধীনে বিদ্যমান সকল শ্রেণি ও পরীক্ষার জন্য অনুসরণ করে।  বাংলা এবং ইংরেজি শিক্ষা সকল অনুষদের জন্য বাধ্যতামূলক। এই পাঠ্যক্রমটিতে নিম্ন মাধ্যমিক, মাধ্যমিক এবং উচ্চ মাধ্যমিক বিদ্যালয়ের প্রাতিষ্ঠানিক বিষয় অন্তর্ভুক্ত রয়েছে। সরকারি নিয়ম মেনে তথ্য ও যোগাযোগ প্রযুক্তির শিক্ষা মাধ্যমিক এবং উচ্চ মাধ্যমিক শ্রেণির শিক্ষার্থীদের জন্য সম্প্রতি বাধ্যতামূলক করা হয়েছে। শিক্ষার্থীরা মানবিক, ব্যাবসায় শিক্ষা ও বিজ্ঞান- এই তিনটি প্রধান শাখার মধ্যে একটি বেছে নিতে পারে।[তথ্যসূত্র প্রয়োজন] গত দশ বছর যাবত প্রতি বছরই সফিউদ্দিন সরকার একাডেমি এন্ড কলেজের গাজীপুর জেলায় প্রাথমিক শিক্ষা সমাপনী (পিইসি), নিম্ন মাধ্যমিক স্কুল সার্টিফিকেট (জেএসসি) এবং মাধ্যমিক স্কুল সার্টিফিকেট (এসএসসি) পরীক্ষায় শীর্ষ স্থান অর্জন করা প্রতিষ্ঠানটির জন্য একটি ঐতিহ্যগত বিষয় হয়ে দাঁড়িয়েছে।  ২০০৫-২০০৬, ২০০৬-২০০৭ শিক্ষাবর্ষে এটি ঢাকা শিক্ষা বোর্ডের অধীনে শীর্ষস্থানীয় দশটি শিক্ষাপ্রতিষ্ঠানের একটি হিসাবেও স্বীকৃতি লাভ করেছিল।  ২০১১ সালে প্রতিষ্ঠানটি ঢাকা শিক্ষা বোর্ডের অধীনস্থ প্রতিষ্ঠানগুলোর মধ্যে কর্মদক্ষতায় বিশতম স্থানে ছিল। সফিউদ্দিন সরকার একাডেমি এন্ড কলেজ। সফিউদ্দিন সরকার একাডেমি এন্ড কলেজের সম্মুখে। সফিউদ্দিন সরকার একাডেমি এন্ড কলেজ শহীদ মিনার। সফিউদ্দিন সরকার একাডেমি এন্ড কলেজের বালিকা শাখার প্রত্যুষ অনুশীলন। সফিউদ্দিন সরকার একাডেমি এন্ড কলেজের বালক শাখার প্রত্যুষ অনুশীলন। সফিউদ্দিন সরকার একাডেমি এন্ড কলেজ। "Academics"। Safiuddin Sarker Academy & College। ৫ মার্চ ২০১৪ তারিখে মূল থেকে আর্কাইভ করা।  "SSAC"। Safiuddin Sarker Academy & College। ৫ মার্চ ২০১৪ তারিখে মূল থেকে আর্কাইভ করা।  "Rajuk school tops Dhaka board"। bdnews24.com। ২৮ ডিসেম্বর ২০১১।
উত্তর ককেশীয় আমিরাত

উত্তর ককেশীয় আমিরাত ( রুশ: Северо-Кавказский эмират সেভেরো-কাভকাজস্কিজ আমিরাত ) মূলত আভার ও চেচেন ইসলামিক রাষ্ট্র যা ১৯১৯ সালের সেপ্টেম্বর থেকে মার্চ ১৯২০ পর্যন্ত রুশ গৃহযুদ্ধের সময় চেচনিয়া এবং পশ্চিম দাগেস্তান অঞ্চলে বিদ্যমান ছিল। আমিরাতের অস্থায়ী রাজধানী বেদেনো গ্রামে প্রতিষ্ঠিত হয় এবং এর নেতা উজুন হাজি (Узун-Хаджи) কে "মহামান্য ইমাম এবং উত্তর ককেশাস আমিরাতের আমিরশেখ উজুন খায়ের হাজি খান (Узун Хаир Хаджи Хан) উপাধি দেওয়া হয়"। ১৯১৮ সালের মাঝামাঝি সময়ে জেনারেল আন্তন ডেনিকিন এর অধীনে রাশিয়ান হোয়াইট আন্দোলনের স্বেচ্ছাসেবক সেনাবাহিনীর সৈন্যরা উত্তর ককেশাসের ককেশীয় জনগণের সাথে সংঘর্ষ শুরু করে। উজুন হাজি, সৈন্যদের একটি ছোট দল নিয়ে, ভেদেনো গ্রাম দখল করে ডেনিকিন এর বিরুদ্ধে যুদ্ধ ঘোষণা করেন। ১৯১৯ সালের সেপ্টেম্বর মাসে উজুন হাজি উসমানীয় সুলতান মেহমেদ ষষ্ঠের সুরক্ষায় উত্তর ককেশাস আমিরাতকে একটি স্বাধীন রাজতন্ত্র হিসেবে গঠনের ঘোষণা দেন। কাবারদিয়ান এবং দক্ষিণ ওসেতিয়ান বিদ্রোহীদের সাথে এবং জর্জিয়ার সাথে সম্পর্ক স্থাপন করা হয়, যা আমিরাতের কর্তৃপক্ষকে স্বীকৃতি দেয়। যাইহোক, তারা আমিরাতের অঞ্চল থেকে স্বেচ্ছাসেবক সেনাবাহিনীর সৈন্যদের অপসারণ করতে ব্যর্থ হয় এবং স্থগিত না হওয়া পর্যন্ত বলশেভিক সহায়তার উপর নির্ভরশীল হয়ে পড়ে। ১৯২০ সালের জানুয়ারী নাগাদ আমিরাতের সামরিক ও অর্থনৈতিক পরিস্থিতির অবনতি হতে শুরু করে এবং উজুন হাজি স্বায়ত্তশাসনের প্রতিশ্রুতি দিয়ে রাশিয়ান এসএফএসআর-এ আমিরাত প্রবেশের সম্মতি দেন।  তিনি শীঘ্রই মারা যান কিন্তু রাষ্ট্রের অস্তিত্ব পর্বত স্বায়ত্তশাসিত সোভিয়েত সমাজতান্ত্রিক প্রজাতন্ত্র গঠনের দিকে পরিচালিত করে। ককেশীয় ইমামাত (১৮২৮–১৮৫৯) Zelkina, Anna (১৯৯৩-০১-০১)। "Islam and politics in the North Caucasus"। Religion, State and Society। 21 (1): 115–124। আইএসএসএন 0963-7494। ডিওআই:10.1080/09637499308431583।  Kircher, Christoph (২০১১)। The Chechen Identity: Between Social Movement and "identity Makers" (ইংরেজি ভাষায়)। GRIN Verlag। আইএসবিএন 978-3-640-82335-2।  Hahn, Gordon M. (২০১৪-১০-০৯)। The Caucasus Emirate Mujahedin: Global Jihadism in Russia's North Caucasus and Beyond (ইংরেজি ভাষায়)। McFarland। আইএসবিএন 978-0-7864-7952-8।
সোডিয়াম ব্রোমেট

সোডিয়াম ব্রোমেট একটি অজৈব যৌগ যার রাসায়নিক সংকেত NaBrO3। এটি ব্রোমিক অ্যাসিডের সোডিয়াম লবণ। সোডিয়াম কার্বনেট দ্রবণ মধ্যে ব্রোমিন গ্যাস পাঠিয়ে সোডিয়াম ব্রোমেট তৈরি করা হয়। 3 Br2+3 Na2CO3=5 NaBr+NaBrO3+3 CO2 সোডিয়াম ব্রোমাইডের ইলেক্ট্রোলাইটিক জারণ দ্বারাও সোডিয়াম ব্রোমেট তৈরি করা যেতে পারে। এছাড়া ৮০ ডিগ্রি সেলসিয়াস তাপমাত্রায় সোডিয়াম হাইড্রক্সাইডের দ্রবণ মধ্যে ক্লোরিন গ্যসের সাহায্যে ব্রোমিনের জারণ করেও সোডিয়াম ব্রোমেট তৈরি করা হয়। বিক্রিয়ায় উপজাত হিসাবে যে সোডিয়াম ক্লোরাইড তৈরি হয় সেটিকে গরম অবস্থায় আলাদা করার পারে সোডিয়াম ব্রোমেট পাওয়া যায়। সোডিয়াম ব্রোমেট একটি শক্তিশালী জারক পদার্থ। এটি দেখতে বর্ণহীন থেকে সাদা রঙের হয়। সোডিয়াম ব্রোমেট লবণ গন্ধহীন। জলের থেকে তিন গুণেরও বেশি ভারী। এর ঘনত্ব ৩.৩৩৯ গ্রাম/সিসি। এই লবণটির গলনাঙ্ক ৩৮১ ডিগ্রি সেলসিয়াস। এটি জলে দ্রবণীয়। সোডিয়াম ব্রোমেট প্রধানত রঞ্জক শিল্পে বিভিন্ন প্রক্রিয়াতে ব্যবহৃত হয়। সোনার খনিতে সোনার প্রক্রিয়াকরণের সময় সোডিয়াম ব্রোমাইডের সাথে সোডিয়াম ব্রোমেটের ব্যবহার দেখা যায়। চুলে বিভিন্ন স্টাইল বা ঢেউ খেলানো বৈশিষ্ট আনতে চুলের কলপের অন্য রাসায়নিকের সাথে সোডিয়াম ব্রোমেটও ব্যবহার রয়েছে। পানীয় জলে ব্রোমেটের উপস্থিতি একেবারেই ঠিক নয়। বিজ্ঞানীরা ব্রোমেটকে মানবদেহে ক্যান্সার সৃষ্টিকারী সন্দেহজনক রাসায়নিকের তালিকায় রেখেছেন। https://chemiday.com/en/reaction/3-1-0-1145 "Potassium Bromate (Group 2B)"। International Agency for Research on Cancer: Summaries and Evaluations। Canadian Centre for Occupational Health and Safety। সংগ্রহের তারিখ ২০০৮-০৩-০৯।  Kurokawa, Yuji; Maekawa, A; Takahashi, M; Hayashi, Y (জুলাই ১৯৯০)। "Toxicity and carcinogenicity of potassium bromate—a new renal carcinogen"। Environmental Health Perspectives। 87: 309–35। জেস্টোর 3431039। ডিওআই:10.1289/EHP.9087309। পিএমআইডি 2269236। পিএমসি 1567851 ।
উনাই সিমোন

উনাই সিমোন মেন্দিবিল (স্পেনীয়: Unai Simón, বাস্ক উচ্চারণ: [unai s̺imon], স্পেনীয় উচ্চারণ: [uˈnaj siˈmon]; জন্ম: ১১ জুন ১৯৯৭; উনাই সিমোন নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব অ্যাথলেটিক বিলবাও এবং স্পেন জাতীয় দলের হয়ে গোলরক্ষক হিসেবে খেলেন। ২০১৩ সালে, সিমোন স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত স্পেনের বয়সভিত্তিক দলের হয়ে খেলার পর, তিনি ২০২০ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন। দলগতভাবে, সিমোন এপর্যন্ত ৩টি শিরোপা জয়লাভ করেছেন, যার মধ্যে ১টি অ্যাথলেটিক বিলবাওয়ের হয়ে এবং ২টি স্পেনের বয়সভিত্তিক দলের হয়ে জয়লাভ করেছেন। উনাই সিমোন মেন্দিবিল ১৯৯৭ সালের ১১ই জুন তারিখে স্পেনের ভিতোরিয়া-গাস্তেইসে জন্মগ্রহণ করেছেন এবং সেখানেই তার শৈশব অতিবাহিত করেছেন। Villapun, Jon (২০১৫-০৭-২২)। "El portero del Basconia Unai Simón gana el Europeo sub'19 con España" [Basconia goalkeeper Unai Simón wins the U19 European Championship with Spain]। Bidebieta (স্পেনীয় ভাষায়)। সংগ্রহের তারিখ ২০২০-০৪-১৬।  উনাই সিমোন – ফিফা প্রতিযোগিতার রেকর্ড (ইংরেজি) উনাই সিমোন – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে উনাই সিমোন (ইংরেজি) সকারবেসে উনাই সিমোন (ইংরেজি) বিডিফুটবলে উনাই সিমোন (ইংরেজি) ট্রান্সফারমার্কেটে উনাই সিমোন (ইংরেজি) ওয়ার্ল্ডফুটবল.নেটে উনাই সিমোন (ইংরেজি) ইএসপিএন এফসিতে উনাই সিমোন (ইংরেজি) ন্যাশনাল-ফুটবল-টিমস.কমে উনাই সিমোন (ইংরেজি)
নির্মলচন্দ্র লাহিড়ী

নির্মলচন্দ্র লাহিড়ী (ইংরেজি: Nirmalchandra Lahiri) (৪ অক্টোবর, ১৯০৬ - ৩ জানুয়ারি, ১৯৮০) ছিলেন একজন খ্যাতনামা ভারতীয় বাঙালি জ্যোতির্বিদ, গণিতাচার্য, পঞ্জিকা-সংস্কারক। তিনি ইন্ডিয়ান অ্যাস্ট্রোনমিক্যাল সোসাইটির প্রতিষ্ঠাতা-সভাপতি ছিলেন। নির্মলচন্দ্রের জন্ম বৃটিশ ভারতের অধুনা বাংলাদেশের রংপুরে। পিতা হরিশ্চন্দ্র লাহিড়ী। ১৯২৮ খ্রিস্টাব্দে রংপুরের কারমাইকেল কলেজ থেকে বি.এ. পাশের পর ১৯৩৩ খ্রিস্টাব্দে কলকাতা বিশ্ববিদ্যালয় থেকে মিশ্র গণিতে এম.এ. পাশ করেন। এম. এ পাশের পর ১৯৩৪ খ্রিস্টাব্দে তিনি ভারত সরকারের বাণিজ্যিক সংবাদ ও সংখ্যাতত্ত্ব বিভাগে কাজ পান এবং ১৯৫৩ খ্রিস্টাব্দ পর্যন্ত ওখানেই কর্মরত ছিলেন। এরপর প্রখ্যাত জ্যোতির্বিজ্ঞানী মেঘনাদ সাহার সভাপতিত্বে ক্যালেন্ডার রিফর্মস কমিটি গঠিত হলে, নির্মলচন্দ্র সেই কমিটির সম্পাদক হন এবং আলিপুরের অ্যালম্যানাক ইউনিটে কর্মরত হন। রাষ্ট্রীয় পঞ্চাঙ্গের সংস্কার ছাড়াও কমিটির একটি উদ্দেশ্য ছিল, সময় গণনার ক্ষেত্রে প্রাচীন অবৈজ্ঞানিক পদ্ধতির বদলে আধুনিক বিজ্ঞানসম্মত পদ্ধতির প্রচলন ঘটানো। ১৯৫৫ খ্রিস্টাব্দে এই কমিটির কাজ শেষ হলে, ভারত সরকারের অন্য একটি পরিকল্পনায় 'ভারতীয় পঞ্জিকা ও নৌ-সারণি' প্রস্তুতির মতো মৌলিক গবেষণামূলক কাজের ও ভারতের বিভিন্ন ভাষায় জ্যোতিষভিত্তিক পঞ্জিকা প্রকাশনার দায়িত্ব প্রাপ্ত হন। ১৯৫৬ খ্রিস্টাব্দে তিনি প্যারিসে আন্তর্জাতিক জ্যোতিবিদ্যা ইউনিয়নের পঞ্চাঙ্গ বা পঞ্জিকা কমিটির সদস্য পদ লাভ করেন। ভারতীয়দের মধ্যে তিনিই প্রথম এই গৌরবের অধিকারী। ১৯৭০ খ্রিস্টাব্দে সরকারি চাকরি থেকে অবসর গ্রহণ করেন। তবে অবসরের পরও তিনি জ্যোতিবিদ্যা চর্চাতেই ব্যাপৃত ছিলেন। বিভিন্ন ধরনের পঞ্জিকা ও গ্রন্থ প্রকাশ করেন। তার রচিত গ্রন্থগুলি হল- পঞ্চাঙ্গ দর্পণ Tables of Ascendants Tables of the Sun Advance Ephermeris for 100 years (1951 - 2050) Tables of Sunrise, Sunset and Moonrise, Moonset প্রসঙ্গত উল্লেখযোগ্য এই যে, ১৮৯০ খ্রিস্টাব্দে প্রযুক্তিবিদ মাধবচন্দ্র চট্টোপাধ্যায় প্রকাশিত বিশুদ্ধ সিদ্ধান্ত মতে বাংলা পঞ্জিকার সাথে বিজ্ঞানসম্মত মিল পাওয়া যায়। কিন্তু তার প্রচলন ছিল না। মূলত তার উদ্যোগেই বিশুদ্ধ সিদ্ধান্ত মতে বাংলা পঞ্জিকার গ্রহণযোগ্যতা বৃদ্ধি পায়। ১৯৭৬ খ্রিস্টাব্দে তিনি পুত্র অরুণকুমার লাহিড়ীকে সঙ্গে নিয়ে কলকাতার ১৭ বৃন্দাবন মল্লিক ফার্স্ট লেনে ‘অ্যাস্ট্রো রিসার্চ ব্যুরো’ নামে এক প্রতিষ্ঠান তৈরি করে ষষ্ঠীচরণ জ্যোতির্ভূষণের সহায়তায় বিশুদ্ধ সিদ্ধান্ত পঞ্জিকার প্রকশনার ভার গ্রহণ করেছিলেন। জ্যোতির্বিদ্যায় তার অবদানের জন্য কাঞ্চীপুরমের শঙ্করাচার্য তাঁকে 'গণিতকলানিধি' উপাধি প্রদান করেন। নির্মলচন্দ্র লাহিড়ী ১৯৮০ খ্রিস্টাব্দে ৩রা জানুয়ারি ৭৪ বৎসর বয়সে কলকাতায় পরলোক গমন করেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৩৬৫, আইএসবিএন ৯৭৮-৮১-৭৯৫৫-১৩৫-৬ "Lahiri Table of Ascendants on Nirayana Basis"। www.goodreads.com। সংগ্রহের তারিখ ২০২১-০৫-২৭।  OpenLibrary.org। "Nirmal Chandra Lahiri"। Open Library। সংগ্রহের তারিখ ২০২১-০৫-২৭।  "বিশুদ্ধতা'র সংগ্রাম চলছে"। সংগ্রহের তারিখ ২০২১-০৫-২৫।
উসমান মনসুরপুরী

মুহাম্মদ উসমান মনসুরপুরী (১২ আগস্ট ১৯৪৪ — ২১ মে ২০২১) ছিলেন একজন ভারতীয় দেওবন্দি ইসলামি পণ্ডিত, শিক্ষাবিদ ও রাজনীতিবিদ। তিনি জমিয়ত উলামায়ে হিন্দের মাহমুদ অংশের প্রথম সর্বভারতীয় সভাপতি, দারুল উলুম দেওবন্দের কার্যনির্বাহী পরিচালক এবং সর্বভারতীয় মজলিসে তাহাফফুজে খতমে নবুওয়তের সভাপতি হিসেবে দায়িত্ব পালন করেছিলেন। উসমান মনসুরপুরী ১৯৪৪ সালের ১২ আগস্ট ভারতের মজঃফরনগর জেলার মনসুরপুরে জন্মগ্রহণ করেন। বাড়িতে পারিবারিকভাবে প্রাথমিক শিক্ষা লাভ করেন। তার বাবা নওয়াব মুহাম্মদ ইসা। তিনি ১৯৬৫ সালে দারুল উলুম দেওবন্দ থেকে দাওরায়ে হাদিস সমাপ্ত করেন। এ সময় তিনি কারি হাফিজুর রহমান ও কারি আতিকের কাছে কেরাত বিষয়ে পাঠগ্রহণ করেন। ওয়াহিদুজ্জামান কিরানাভির কাছে আরবি সাহিত্যে উচ্চতর পাঠ সম্পন্ন করেন। ১৯৬৬ সালে হুসাইন আহমদ মাদানির মেয়ে ইমরানা খাতুনের সঙ্গে তিনি বিবাহবন্ধনে আবদ্ধ হোন। তিনি পাঁচ বছর বিহারের গয়ার মাদ্রাসা কাসেমিয়া এবং এগারো বছর আমরোহার মাদ্রাসা ইসলামিয়া আরবিয়াতে শিক্ষকতা করেছিলেন। ১৯৮২ সালে তিনি দারুল উলুম দেওবন্দের শিক্ষক নিযুক্ত হন। তিনি মুয়াত্তা ইমাম মালিক ও মিশকাতুল মাসাবীহর মত হাদিস গ্রন্থের পাঠদান করেছেন। ২০০৮ সালের ৫ এপ্রিল তিনি জমিয়ত উলামায়ে হিন্দের সর্বভারতীয় সভাপতি নির্বাচিত হন। তিনি ১৯৯৯ থেকে ২০১০ সাল পর্যন্ত দারুল উলুম দেওবন্দের সহকারি পরিচালক হিসেবে দায়িত্ব পালন করেছিলেন। ২০২০ সালের অক্টোবরে তিনি দেওবন্দের কার্যনির্বাহী পরিচালক নিযুক্ত হন। তার উল্লেখযোগ্য গ্রন্থের মধ্যে রয়েছে “রদ্দে কাদিয়ানীয়াত”। তিনি ২০২১ সালের ২১ মে করোনাভাইরাসে আক্রান্ত হয়ে নতুন দিল্লির গুরুগাও শহরের একটি বেসরকারি হাসাপাতালে মৃত্যুবরণ করেন। মাজারে কাসেমিতে তাকে দাফন করা হয়েছে। তার জানাজার নামাজের ইমামতি করেন আরশাদ মাদানি। তার মৃত্যুতে বিভিন্ন আন্তর্জাতিক ও জাতীয় নেতৃস্থানীয় ব্যক্তিবর্গ শোক প্রকাশ করেছেন। তিনি বিখ্যাত ভারতীয় আলেম হুসাইন আহমদ মাদানির জামাতা ছিলেন। তার দুই পুত্র সালমান মনসুরপুরী ও আফফান মনসুরপুরী ইসলামি পণ্ডিত ও ফকিহ। দেওবন্দি ব্যক্তিত্বের তালিকা কাসেমী, মুহাম্মদউল্লাহ (২০২০)। দারুল উলুম দেওবন্দ কি জামি ওয়া মুখতাসার তারিখ। দেওবন্দ, সাহারানপুর: শায়খুল হিন্দ একাডেমি। পৃষ্ঠা ৬৮৬।  "উসমান মনসুরপুরী শেষ নিঃশ্বাস ত্যাগ করেছেন"। রোজনামা সাহারা (ইংরেজি ভাষায়)। ২০২১-০৫-২১। ২০২১-০৫-২১ তারিখে মূল থেকে আর্কাইভ করা। সংগ্রহের তারিখ ২০২১-০৫-২৫।  "দারুল উলুম দেওবন্দের মজলিসে শুরার সভা অনুষ্ঠিত"। কিনদিল অনলাইন। ১৫ অক্টোবর ২০২০।  কাসেমী, নায়েব হাসান (২০১৩)। দারুল উলুম দেওবন্দ কা সাফাহাতি মানজারনামা। দেওবন্দ, সাহারানপুর: ইদারা তাহকীকে ইসলামি। পৃষ্ঠা ২৯০।  "উসমান মনসুরপুরীর বই"। ওয়ার্ল্ডক্যাট।  ডেস্ক, অনলাইন (২০২১-০৫-২২)। "দারুল উলুম দেওবন্দের সহকারি পরিচালকের ইন্তেকাল"। কালের কণ্ঠ। সংগ্রহের তারিখ ২০২১-০৫-২৫।  ফখরুল ইসলাম, মাওলানা (২৩ মে ২০২১)। "মহৎপ্রাণ এক ধর্মতাত্ত্বিকের বিদায়"। দেশ রূপান্তর। সংগ্রহের তারিখ ২৫ মে ২০২১।  প্রবেশদ্বার:  জীবনী
১৯৯৯ ওড়িশা ঘূর্ণিঝড়

১৯৯৯ ওড়িশা ঘূর্ণিঝড় (আইএমডি উপাধি বিওবি০৬, জেটিডব্লিউসি উপাধি ০৫বি) উত্তর ভারত মহাসাগরের ও এই অঞ্চলের সবচেয়ে ধ্বংসাত্মক ঘূর্ণিঝড়সমূহের মধ্যে নথিভুক্ত সবচেয়ে তীব্র গ্রীষ্মমণ্ডলীয় ঘূর্ণিঝড়। ১৯৯৯ ওড়িশা ঘূর্ণিঝড়টি ২৫ অক্টোবর আন্দামান সাগরে গ্রীষ্মমণ্ডলীয় নিম্নচাপের মাধ্যমে সংগঠিত হয়, যদিও এর সূত্রপাতটি চার দিন আগে সুলু সাগরের পরিচলন অঞ্চলে ঘটে। পরের দিন ঝড়টি ঘূর্ণিঝড়ের শক্তিতে পৌঁছে পশ্চিম-উত্তর-পশ্চিমের পথ অব্যাহত থাকায় ধীরে ধীরে এই ঝড় আরও জোরদার হয়। অত্যন্ত অনুকূল অবস্থার সাহায্যে ২৮ অক্টোবরে ঝড়টি দ্রুত তীব্রতর ঘূর্ণিঝড়ের তীব্রতা অর্জন করে এবং পরের দিন ২৬০ কিমি/ঘণ্টা (১৬০ মাইল) গতিবেগে বয়ে যাওয়া ও নথিভুক্ত-নিম্নচাপের মান ৯১২ মিলি বারে পৌঁছায়। ঝড়টি এই তীব্রতা ওড়িশার ভূমিভাগে ২৯ শে অক্টোবর আঘাত হানার সাথে বজায় রেখেছে। স্থির স্থল মিথস্ক্রিয়া ও শুষ্ক বাতাসের কারণে ঘূর্ণিঝড়টি অবিচ্ছিন্নভাবে দুর্বল হয়ে পড়ে, দু'দিন ধরে আস্তে আস্তে অনেক দূর্বল ব্যবস্থা হিসাবে সমুদ্র তীরে পৌঁছানোর আগে আধা-স্থির ছিল; ঝড়টি ৪ নভেম্বর বঙ্গোপসাগরে বিচ্ছিন্ন হয়ে পড়ে। যদিও এর প্রাথমিক প্রভাবসমূহ ভারতের একটি স্থানীয় অঞ্চলে অনুভূত হয়, তবে সুপার সাইক্লোন বা অতি ঘূর্ণিঝড়ের বাইরের প্রান্তসমূহ মিয়ানমার ও বাংলাদেশকে প্রভাবিত করে। In 1999, Odisha was known as Orissa; its name was changed in 2011 following the passage of the Orissa Bill and adoption of the 113th Amendment to the Constitution of India through Parliament. McPherson, Terry; Stapler, Wendell (২০০০)। 1999 Annual Tropical Cyclone Report (পিডিএফ)। Naval Oceanography Operations Command (প্রতিবেদন)। Pearl Harbor, Hawaii, United States: Joint Typhoon Warning Center। পৃষ্ঠা 154–159। ২৪ ডিসেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Orissa's new name is Odisha"। The Times of India। New Delhi। ২৪ মার্চ ২০১১। সংগ্রহের তারিখ ১ জানুয়ারি ২০১৭।